CELEX: 32011R0068
Language: hu
Date: 2011-01-28 00:00:00
Title: A Bizottság 68/2011/EU rendelete ( 2011. január 28. ) a sertéshúsra vonatkozó magántárolási támogatás összegének előzetes megállapításáról

29.1.2011   
            
            
               HU
            
            
               Az Európai Unió Hivatalos Lapja
            
            
               L 26/2
            
         A BIZOTTSÁG 68/2011/EU RENDELETE
   (2011. január 28.)
   a sertéshúsra vonatkozó magántárolási támogatás összegének előzetes megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet) és különösen annak 43. cikke a) és d) pontjára, összefüggésben a 4. cikkel,
   mivel:
   
               (1)
            
            
               Az 1234/2007/EK rendelet 37. cikke rendelkezik arról, hogy abban az esetben, ha a hasított sertések közösségi – a Közösség reprezentatív piacain az egyes tagállamokban regisztrált és az egyes tagállamok sertésállományának relatív nagyságát tükröző együtthatóval súlyozott árak alapján megállapított – piaci átlagára alacsonyabb, mint a referenciaár 103 %-a, és várhatóan alacsonyabb is marad, a Bizottság határozhat magántárolási támogatás nyújtásáról.
            
         
               (2)
            
            
               A piaci árak e szint alá estek, és ez a helyzet az adott szezonális és ciklikus tendenciák alapján várhatóan fennmarad. Ezért helyénvaló magántárolási támogatást nyújtani.
            
         
               (3)
            
            
               Az 1234/2007/EK rendelet 31. cikke szerint a sertéshúsra magántárolási támogatás nyújtható, amelynek összegét a Bizottság előre vagy pályázati eljárás útján határozza meg.
            
         
               (4)
            
            
               Az egyes mezőgazdasági termékek magántárolásához nyújtható közösségi támogatás odaítélésére vonatkozó közös szabályok megállapításáról szóló, 2008. augusztus 20-i 826/2008/EK bizottsági rendelet (2) rögzítette a magántárolási támogatási rendszer végrehajtásának közös szabályait.
            
         
               (5)
            
            
               A 826/2008/EK rendelet 6. cikkének értelmében az előre rögzített támogatást a rendelet III. fejezetében foglalt részletes szabályokkal és feltételekkel összhangban kell nyújtani.
            
         
               (6)
            
            
               Az intézkedés könnyebb végrehajtása érdekében a sertéshústermékeket a tárolási költségek nagyságrendje szerint osztályokba kell sorolni.
            
         
               (7)
            
            
               A kérelmek benyújtási határidejét a piaci helyzettől függően és az 1234/2007/EK rendelet 195. cikkének (2) bekezdésében említett eljárással összhangban kell megállapítani.
            
         
               (8)
            
            
               A szerződések megkötésére vonatkozó adminisztratív és ellenőrzési munka megkönnyítése érdekében meg kell határozni azt a minimális termékmennyiséget, amelynél kisebb mennyiségre nem adható be kérelem.
            
         
               (9)
            
            
               Annak érdekében, hogy a piaci szereplők teljesítsék szerződéses kötelezettségeiket és az intézkedés elérje a kívánt piaci hatást, biztosítékot kell megállapítani.
            
         
               (10)
            
            
               A sertéshústermékek kivitele hozzájárul a piaci egyensúly helyreállításához. Ezért a 826/2008/EK rendelet 28. cikke (3) bekezdésének rendelkezései alkalmazandók abban az esetben, ha a tárolási időtartam a termékek kiviteli céllal történő kitárolása miatt rövidül le. Meg kell állapítani a támogatás említett cikk szerint alkalmazandó csökkentésének napi összegét.
            
         
               (11)
            
            
               A 826/2008/EK rendelet 28. cikke (3) bekezdése első albekezdésének alkalmazásában, valamint a piaci szereplők számára biztosítandó következetesség és egyértelműség érdekében napban kell kifejezni az említett albekezdésben szereplő kéthónapos időtartamot.
            
         
               (12)
            
            
               A 826/2008/EK rendelet 35. cikke meghatározza azokat az információkat, amelyről a Bizottságot értesíteni kell. E rendelet keretében helyénvaló meghatározni az adatszolgáltatásra vonatkozó szabályokat.
            
         
               (13)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Alkalmazási kör
   1.   E rendelet rendelkezik az 1234/2007/EK rendelet 31. cikke (1) bekezdésének f) pontja szerinti sertéshúsra vonatkozó magántárolási támogatásról.
   2.   A támogatásra jogosult termékkategóriák jegyzékét és a vonatkozó összegeket e rendelet melléklete tartalmazza.
   2. cikk
   Alkalmazandó szabályok
   A 826/2008/EK rendeletet az e rendeletben foglalt eltérésekkel kell alkalmazni.
   3. cikk
   Kérelmek benyújtása
   1.   A sertéshústermékeknek e rendelet 1. cikke szerint támogatásra jogosult kategóriáira vonatkozó magántárolási támogatás iránti kérelmeket 01.02.2011-tól lehet benyújtani.
   2.   A kérelmek 90, 120 vagy 150 napos tárolási időtartamra vonatkozhatnak.
   3.   Egy kérelem csak egy, a mellékletben felsorolt termékkategóriára vonatkozhat, az illető kategórián belüli megfelelő KN-kód megjelölése mellett.
   4.   A kérelmek benyújtásának határideje az 1234/2007/EK rendelet 195. cikkének (2) bekezdésében említett eljárással összhangban kerül megállapításra.
   5.   A kérelmenkénti minimális mennyiség a kicsontozott termékek esetében 10 tonna, más termékek esetében 15 tonna.
   4. cikk
   Biztosítékok
   A 826/2008/EK rendelet 16. cikke (2) bekezdésének i) pontja szerinti biztosíték összegének meg kell egyeznie az e rendelet mellékletének 3–5. oszlopában megállapított támogatási összegek 20 %-ával.
   5. cikk
   A kivitelre szánt termék kitárolása
   1.   A 826/2008/EK rendelet 28. cikke (3) bekezdése első albekezdésének alkalmazásában a legalább 60 napos minimális raktározási időszaknak le kell telnie.
   2.   A 826/2008/EK rendelet 28. cikke (3) bekezdése harmadik albekezdésének alkalmazásában a napi összegeket e rendelet mellékletének 6. oszlopa tartalmazza.
   6. cikk
   Adatszolgáltatás
   A tagállamok minden hétfőn és csütörtökön (brüsszeli idő szerint) 12:00 óráig tájékoztatják a Bizottságot arról a termékmennyiségről, amelyre szerződéskötési kérelmet nyújtottak be.
   7. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. január 28-án.
      
         
            a Bizottság részéről, az elnök nevében,
         Dacian CIOLOŞ
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 223., 2008.8.21., 3. o.
   
      MELLÉKLET
      
                  Termékkategória
               
               
                  Támogatott termék
               
               
                  A támogatás összege a tárolás időtartama szerint
                  (EUR/tonna)
               
               
                  Napi összeg
                  (EUR/tonna/nap)
               
            
                  90 nap
               
               
                  120 nap
               
               
                  150 nap
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
            
                  
                     1.   kategória
                  
               
            
                  ex 0203 11 10
               
               
                  Hasított félsertés, mellső lábak, farok, vesék, sovány dagadó és gerincoszlop nélkül (1)
                  
               
               
                  376
               
               
                  398
               
               
                  420
               
               
                  0,74
               
            
                  
                     2.   kategória
                  
               
            
                  ex 0203 12 11
               
               
                  Sonka
               
               
                  416
               
               
                  435
               
               
                  455
               
               
                  0,65
               
            
                  ex 0203 12 19
               
               
                  Lapocka
               
            
                  ex 0203 19 11
               
               
                  Elülső részek
               
            
                  ex 0203 19 13
               
               
                  Tarja és karaj, a nyaki véggel vagy a nélkül, vagy nyakhús külön, karaj bélszínnel vagy anélkül (2)
                      (3)
                  
               
            
                  
                     3.   kategória
                  
               
            
                  ex 0203 19 55
               
               
                  Comb, lapocka, elülső részek, karaj nyakkal, nyakhússal vagy azok nélkül, karaj bélszínnel vagy anélkül, kicsontozva (2)
                      (3)
                  
               
               
                  459
               
               
                  479
               
               
                  499
               
               
                  0,67
               
            
                  
                     4.   kategória
                  
               
            
                  ex 0203 19 15
               
               
                  Oldalas és dagadó, egészben vagy a gerincoszlopra merőlegesen elvágva
               
               
                  343
               
               
                  362
               
               
                  381
               
               
                  0,65
               
            
                  
                     5.   kategória
                  
               
            
                  ex 0203 19 55
               
               
                  Oldalas és dagadó, egészben vagy a gerincoszlopra merőlegesen elvágva, bőr és bordák nélkül
               
               
                  369
               
               
                  389
               
               
                  408
               
               
                  0,66
               
            
                  
                     6.   kategória
                  
               
            
                  ex 0203 19 55
               
               
                  Középtest, bőrrel vagy szalonnával vagy azok nélkül, kicsontozva (4)
                  
               
               
                  373
               
               
                  395
               
               
                  416
               
               
                  0,73
               
            
         (1)  A támogatás a Wiltshire-oldalként előkészített, azaz fej, toka, fejhús, csülök, farok, szalonna, vese, szűzpecsenye, lapockacsont, szegycsont, gerincoszlop, medencecsont és rekesz nélküli hasított féltestekre is nyújtható.
      
         (2)  A karaj és nyakhús lehet bőrrel vagy anélkül, de a fedőszalonna vastagsága nem haladhatja meg a 25 mm-t.
      
         (3)  A szerződéses mennyiség az említett termékek bármilyen kombinációjára vonatkozhat.
      
         (4)  Ugyanaz az előkészítés, mint a 0210 19 20 KN-kód alá sorolt termékek esetében.